Trafic intens pentru tiruri, la unele dintre punctele de frontieră ale Bulgariei cu România şi Turcia
Traficul este intens pentru tiruri, miercuri dimineaţă, la punctele de frontieră Vidin şi Oriahovo dintre Bulgaria şi România, informează Poliţia bulgară de Frontieră. Administraţia Regională a Drumurilor din Ruse informează că, până pe data de 31 mai, vor fi efectuate lucrări urgente de reparaţie pe podul Ruse-Giurgiu.
Lucrările de reparaţie se vor executa în timpul zilei, iar traficul se va desfăşura pe o singură bandă cu regim de trecere şi va fi reglementată prin indicatoare rutiere şi semnalizatoare. La graniţa cu Turcia, traficul este intens pentru tiruri, la punctele de frontieră Kapitan Andreevo şi Lesovo, la ieşirea din Bulgaria.
Circulaţia se desfăşoară normal, la frontiera cu Grecia. Prin punctele de control Makaza, Zlatograd şi Ivailovgrad, pot tranzita doar autoturisme şi microbuze. La frontiera cu Serbia, traficul este normal. La punctul vamal Kalotina, sunt efectuate lucrări de modernizare, care impun îngustarea temporară a benzilor rutiere şi reorganizarea circulaţiei autovehiculelor, astfel încât timpii de aşteptare se pot prelungi. La punctele de frontieră ale Bulgariei cu Macedonia de Nord, circulaţia se desfăşoară normal. (www.bta.bg – 15 mai, potrivit Rador Radio România.
Sursa: BTA / Rador Radio România /.
Traducerea: Daniela Dumitr
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank